Diari Oficial de la Generalitat Valenciana


Sumari del DOGV 2857, del 28-10-1996 (1996/839686)

RESOLUCIÓ de 16 de juliol de 1996, del president de la Comissió Territorial d'Urbanisme d'Alacant, per la qual es fa públic l'Acord de la Comissió Territorial d'Urbanisme de 20 de novembre de 1995, que fa referència a la modificació puntual de les Normes Subsidiàries en l'àmbit del mont El Coto, de promoció municipal en Algueña.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2857

Data del DOGV
:   28-10-1996

Secció del DOGV
:   ALTRES DISPOSICIONS

Número del document
:   1996/839686


Data del document
:   16-07-1996

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

RESOLUCIó de 16 de juliol de 1996, del president de la Comissió Territorial d'Urbanisme d'Alacant, per la qual es fa públic l'Acord de la Comissió Territorial d'Urbanisme de 20 de novembre de 1995, que fa referència a la modificació puntual de les Normes Subsidiàries en l'àmbit del mont El Coto, de promoció municipal en AlgueÑa.   
La Comissió Territorial d'Urbanisme, en sessió del dia 20 de novembre de 1995, va adoptar l'acord següent:  
«Vist l'expedient de referència i d'acord amb els següents  
Antecedents de fet  
Primer  
L'Ajuntament, en la sessió plenària de 29 de novembre de 1994 i 15 de maig de 1995 (ratificació), en va acordar l'aprovació provisional, després de complir el tràmit d'aprovació inicial el 29 de setembre de 1994 i l'exposició pública, per mitjà d'anuncis apareguts en el Diari Oficial de la Província el 22 d'octubre de 1994, en el Diari Oficial de la Generalitat Valenciana el 6 d'abril de 1995 i en un dels diaris de més difusió provincial el 4 d'octubre de 1994, sense que s'hagen presentat al·legacions.  
Segon  
La documentació està integrada per memòria justificativa, plànols d'informació i d'ordenació i normes subsidiàries.  
Tercer  
Aquesta modificació té per finalitat la qualificació de 113 ha de sòl no urbanitzable de protecció de valor paisatgístic a sòl no urbanitzable comú, situades a la zona del Reclot, entre el límit del terme municipal amb Pinoso i la línia de la costa 600 m fins el llit del barranc Fuerte, que enllaça amb el tram alt de la rambla de los Rincones.  
L'àrea o la partida del Reclot, qualificada en les normes subsidiàries d'AlgueÑa de sòl no urbanitzable de valor paisatgístic és límit amb la denominada a Pinoso Mont el Coto, en les cotes superiors del qual es troba oberta la pedrera calcària crema marfil de l'esmentat nom, que en l'actualitat utilitza com a escombrera de l'extracció minera al vessant d'AlgueÑa, fonamentalment.  
D'altra banda, la revisió de les Normes Subsidiàries del Pinoso, actualment en fase d'avanç, qualifica Mont el Coto de sòl no urbanitzable d'activitat minera, per l'evidència de la importància socioeconòmica de l'explotació i que, encara que pel seu emplaçament en altura puga suposar un impacte visual, el munt i els seus vessants estan despoblats d'elements vegetals que contribueixen a qualificar positivament un paisatge.  
En aquesta situació no sembla raonable que el límit de delimitació municipal siga divisòria de dues qualificacions de sòl radicalment diferents pel seu caràcter i finalitat; especialment quan la realitat actual en el terme d'AlgueÑa, és que els terrenys per la modificació constitueixen part d'una explotació minera aliena.  
Quart  
La modificació crea un nou tipus de qualificació, de règim comú, atés que l'àrea que s'ha de requalificar presenta unes característiques no conciliables amb la resta de qualificacions existents per al sòl no urbanitzable.  
Quant al règim del sòl s'estableix l'adequació al que disposa la Llei 4/1992, de 5 de juny, sobre el sòl no urbanitzable de la Generalitat Valenciana (endavant LSNU), amb la normativa següent:  
"Es permetran edificacions auxiliars per a l'activitat extractiva minera o de transformació d'aquesta matèria primera.  
Queden expressament prohibides les edificacions amb destinació a habitatge.  
Sense que suposen la formació d'agrupacions o urbanitzacions de parcel·les, les condicions d'edificabilitat hauran de justificar-se adequadament, i s'estableix una ocupació màxima de parcel·la del 15% amb un altura màxima edificable de 7 m sobre rasant.  
L'edificació tindrà una reculada mínima de 10 m al límit amb les altres propietats."  
Cinquè  
Consta en l'expedient declaració d'impacte ambiental, de data 30 de març de 1995, acceptable només a efectes ambientals.  
Sisè  
Consta en l'expedient l'informe de l'Oficina del Pla de Carreteres de la Comunitat Valenciana, de 9 de novembre de 1995, en els termes següents, en el qual es manisfesta no trobar cap inconvenient perquè s'aprove l'expedient.  
Consideracions tecnico-jurídiques  
Primera  
La tramitació s'estimarà correcta d'acord amb el que estableix l'article 114, per remissió del 128.1 de text refós de 1992, i els articles 125, del 12 al 130 del Reglament del Planejament, per remissió del 151.2 del mateix text legal.  
Segona  
La documentació s'estima completa de conformitat amb l'article 80.2 del text refós de 1992 i l'article 97 del Reglament de Planejament, sense perjudici de les observacions que s'efectuen en la consideració següent.  
Tercera  
La proposta de modificació afecta exclusivament a la qualificació d'un determinat àmbit del sòl no urbanitzable, i es transforma un sòl de règim especialment protegit a un règim comú de protecció, només a efectes de reduir restriccions d'ús en el sentit que estableixen els articles 4, 5 i concordants, LSNU.  
La modificació es troba suficientment justificada, de conformitat amb els articles 1.2 i 1.3, LSNU, amb declaració d'impacte ambiental positiva.  
Quarta  
No obstant això, per tractar-se d'una qualificació del sòl urbanitzable, que requereix integrar les seues regulacions amb l'anterior normativa del planejament es considera convenient ordenar-ne la redacció, només a efectes de la necessària refundició.  
Especialment s'assenyala la confusió existent entre els distints tipus de mineria, que tenen un tractament diferenciat en l'article 8, LSNU, explotació de roques industrials, normalment a pedreres a cel obert i les activitat mineres convencionals.  
Cinquena  
S'aconsella a l'Ajuntament la conveniència de substituir la denominació de sòl no urbanitzable normal per la de sòl no urbanitzable de protecció minera o equivalent, només a efectes de coherència amb la resta de sòl no urbanitzable de protecció paisatgística del municipi, més permissiu que el proposat en la modificació presentada i només a efectes de no vincular la resta de sòl no urbanitzable de protecció paisatgística al règim del sòl no urbanitzable protegit, com a conseqüència de la nova categoria de sòl no urbanitzable normal.  
Sisena  
La Comissió Territorial d'Urbanisme és l'òrgan competent per a l'adopció d'aquest acord a l'empara de l'article 118.3.c del text refós de la Llei del Sòl i Ordenació Urbana, aprovat per Reial Decret Legislatiu 1/1992, de 26 de juny, i l'article 5 del Reglament dels òrgans Urbanístics de la Generalitat Valenciana, aprovat per Decret 137/90, de 30 de juliol del Consell de la Generalitat Valenciana.  
Vistos els preceptes legals esmentats, la Llei de Règim Jurídic de les Administracions Públiques i del Procediment Administratiu Comú i la resta de disposicions de pertinent aplicació, la Comissió Territorial d' Urbanisme acorda:  
Aprovar definitivament l'expedient de referència i advertir a l'Ajuntament la conveniència de canviar de denominació de sòl no urbanitzable normal per la protecció minera o similar, i se'n supedita la publicació al fet que s'aporte la normativa del nou sòl no urbanitzable proposa en el mateix format que les normes urbanístiques de les normes subsidiàries de planejament a efectes de refundició.»  
El president de la Comissió Territorial d'Urbanisme, el dia 21 de juny de 1996, va dictar la següent resolució  
«Vist l'acord adoptat per la Comissió Territorial d'Urbanisme en sessió 20 de novembre 1995, pel qual es va aprovar definitivament l'expedient de referència, i se'n supedita la publicació al compliment d'una sèrie de condicions, així com la documentació presentada per l'Ajuntament el dia 27 de maig de 1996 que complimenta en tots els seus aspectes l'acord de la Comissió resolc:  
Ordenar immediatament la publicació de l'esmentat acord d'aprovació definitiva només a efectes de l'entrada en vigor, i es recorda a l'Ajuntament la necessitat que publique íntegrament en el Butlletí Oficial de la Província d'Alacant les ordenances i les normes urbanístiques, a efectes de la seua vigència, de conformitat amb l'article 124 del text refós de la Llei sobre el Règim del Sòl i Ordenació Urbana, aprovat per Reial Decret Legislatiu 1/92, de 26 de juny; l'article 70 de la Llei 7/1985, de 2 d'abril, Reguladora de les Bases de Règim Local, i l'article 59.4 de la Llei 6/94, de 15 de novembre, Reguladora de l'Activitat Urbanística. Així mateix, s'haurà de notificar el contingut de la resolució a tants interessats com apareguen en l'expedient».  
Contra aquest acord, que no posa fi a la via administrativa, es podrà interposar un recurs ordinari davant del conseller d'Obres Públiques, Urbanisme i Transports de la Generalitat Valenciana, en el termini d'un mes, segons disposen els articles del 114 al 116 de la Llei de Règim Jurídic de les Administracions Públiques i del Procediment Administratiu Comú, i 23.1 del Reglament dels òrgans Urbanístics de la Generalitat Valenciana.  
Alacant, 16 de juliol de 1996.- El president de la Comissió Territorial d'Urbanisme: Fernando Modrego Caballero.